# GWAHODDIAD AM DDYFYNBRIS

Dyma wahoddiad ar ffurf fer am ddyfynbris i'w ddefnyddio ar gyfer caffaeliadau sy’n is na’r trothwy arferol.

**TEITL Y PROSIECT: Cyngor Celfyddydau Cymru – gwaith caib a rhaw i ddatblygu gwerthoedd brand**

**CYFEIRNOD Y CONTRACT: Commis02/2022-23**

1. Fe'ch gwahoddir gan Gyngor Celfyddydau Cymru i gynnig dyfynbris am y gwasanaethau a nodir yn yr esboniad canlynol a'r atodlen brisio a atodir yn unol â'r amodau a ganlyn.
2. Bydd eich dyfynbris yn unol ag Amodau Contract Arferol Cyngor Celfyddydau Cymru ar gyfer gwasanaethau ac unrhyw Amodau Atodol ynghlwm.
3. Dylid dychwelyd eich dyfynbris i'r cyfeiriad isod a dylai gyrraedd erbyn **1pm** ar y dyddiad a ddangosir isod.
4. Mae Cyngor Celfyddydau Cymru wedi ymrwymo i leihau’r effaith y mae ei waith o ddydd i ddydd yn ei chael ar yr amgylchedd ac anogwn ein holl gyflenwyr i fabwysiadu dull amgylcheddol rhagweithiol cadarn gyda’r nod o leihau niwed i'r amgylchedd lle bo modd.
5. Bydd y Darparwr Posibl yn dangos dealltwriaeth o amrywiaeth a chydraddoldeb ac ymrwymiad iddynt.

1. Mae Cyngor Celfyddydau Cymru wedi ymrwymo i annog ein cyflenwyr i weithredu’n ôl yr un safonau moesegol ag yr ydym ni’n glynu atynt. Bydd pob darparwr yn cadw at yr amodau a nodir yn adran 18 o'r Amodau Contract Arferol.

1. Rhaid talu sylw priodol i ofynion cyfrinachedd y contract ac i'r Ddeddf Diogelu Data ([www.dataprotection.gov.uk](https://artscouncilwales-my.sharepoint.com/personal/sion_brynach_arts_wales/Documents/Documents/Fideos%20-%20esbonio%27r%20cronfeydd%20loteri/www.dataprotection.gov.uk)) a Rheoliad Diogelu Data Cyffredinol Prydain
2. Gellir cyflwyno eich dyfynbris naill ai'n Gymraeg, yn Saesneg neu'n ddwyieithog. Ni fydd triniaeth wahaniaethol i geisiadau a dderbynnir yn y naill iaith na'r llall. Cyfrifoldeb y Cynigwyr yw sicrhau bod eu dyfynbris yn cael ei anfon erbyn yr amser penodedig ac ni fydd Cyngor Celfyddydau Cymru yn ystyried dyfynbrisiau a dderbynnir wedi'r amser hwnnw.
3. Nid yw Cyngor Celfyddydau Cymru yn sicr o dderbyn y dyfynbris isaf nac unrhyw un o gwbl o ran hynny ac ni fyddant yn rhwym o dderbyn y Contractwr fel unig gyflenwr.
4. Bydd prisiau a ddyfynnir yn parhau'n ddigyfnewid drwy gydol y contract. Dylid dangos Treth ar Werth (TAW) ar wahân, a'r Rhif Cofrestru TAW a roddir.

|  |  |  |  |
| --- | --- | --- | --- |
| **Dyddiad y Gwahoddiad:** | 20 Ionawr 2023 | **Dyddiad i'w dychwelyd:**  | 1pm ddydd Llun 6 Chwefror 2023 |
|  |  |  |  |
| Swyddfa Gontractio: | Cyngor Celfyddydau Cymru | Ffôn: | 029 2044 1307 / 1344 |
|  |  |  |  |
| Enw: | Siôn Brynach, Pennaeth Cyfathrebu / Iwan Llwyd, Swyddog y Wasg a Chyfathrebu | E-bost: | cyfathrebu@celf.cymru |

**YR ESBONIAD**

Mae Cyngor Celfyddydau Cymru am ailystyried ei werthoedd brand. Rydym am gomisiynu cwmni brandio i gynnal ymchwil gyda’n staff a’n rhanddeiliaid i nodi a datblygu'r gwerthoedd hynny. Yna, byddem yn disgwyl i chi roi set ddrafft o werthoedd i ni i'w hystyried a chytuno arnynt. Bydd y gwaith yn cysylltu’n agos â chyflwyno ein Cynllun Corfforaethol newydd sydd i'w gyhoeddi ym mis Ebrill 2023.

Nid i greu hunaniaeth weledol newydd mo’r tendr ond mae'n debyg y bydd y gwaith hefyd yn sail i edrych o'r newydd ar ein hunaniaeth weledol a'r posibilrwydd o greu gwedd newydd i Gyngor Celfyddydau Cymru. Rydym yn disgwyl y gellir defnyddio casgliadau'r ymchwil a’r set o werthoedd brand wedi’u mireinio i ddatblygu hunaniaeth weledol newydd. I'r perwyl hwn, byddem yn berchen ar yr hawliau eiddo deallusol sydd ar unrhyw adroddiad a gynhyrchir o ganlyniad i'r gwaith, ac mae gennym hefyd ddisgresiwn llawn o ran sut y byddwn yn ei ddefnyddio wedyn. Bydd y gwaith o ddatblygu hunaniaeth brand gweledol newydd yn destun ail dendr, ac ni fyddem yn eithrio enillwyr y tendr hwn o'r broses honno. Er mwyn tegwch a thryloywder byddwn hefyd yn rhannu'r fersiwn derfynol o allbynnau'r gwaith hwn fel rhan o'r gwahoddiad ar gyfer yr ail gam.

**Cefndir**

**Cyngor Celfyddydau Cymru**

Cyngor Celfyddydau Cymru yw’r corff cyhoeddus swyddogol sy’n ariannu a datblygu ein celfyddydau. Bob dydd, mae pobl ledled Cymru yn mwynhau’r celfyddydau ac yn cymryd rhan ynddynt. Rydym yn cefnogi a thyfu'r gweithgarwch hwn. Rydym yn gwneud hyn drwy ddefnyddio arian cyhoeddus a gawn gan Lywodraeth Cymru a thrwy rannu'r arian rydym yn ei dderbyn fel achos da gan y Loteri Genedlaethol. Drwy reoli a buddsoddi'r arian yma, mae Cyngor y Celfyddydau yn cyfrannu at wella ansawdd bywyd pobl a lles diwylliannol, cymdeithasol ac economaidd Cymru. Mae rhagor o wybodaeth amdanom ni a'n gwaith ar ein gwefan https://celf.cymru

**CYLLIDEB A MANYLEB**

**Allbwn:** Rhowch ddyfynbris wedi’i eitemeiddio am gynnal proses i nodi gwerthoedd brand Cyngor Celfyddydau Cymru. Dylai hyn gynnwys amser i gynnal ymchwil gyda rhanddeiliaid a holl staff Cyngor Celfyddydau Cymru ym mhob un o'n tair swyddfa yng Nghymru. Byddai’r gwaith yn gallu (er nad oes angen iddo o reidrwydd) gynnwys datganiad cenhadaeth ar gyfer y brand, ystyried enw newydd, ac awgrymiadau rhagarweiniol am hunaniaeth weledol newydd. Byddwn hefyd yn gofyn i chi roi ystyriaeth briodol i gopi drafft sydd ar waith o'n Cynllun Corfforaethol newydd y mae disgwyl iddo gael ei gyhoeddi ym mis Ebrill 2023. Byddwn yn darparu copi i'r darparwr a benodir i gyflawni'r tendr, ar y ddealltwriaeth y bydd yn parhau'n gyfrinachol nes ei gyhoeddi. Hefyd ynghlwm mae copi o'ch canllawiau brand presennol, a gobeithiwn y bydd eich gwaith yn adeiladu ar y sylfeini hyn.

Ystyriwn fod y canlynol yr un mor bwysig a byddem yn gofyn i chi gyfeirio at y rhain i gyd yn eich tendr, gan amlinellu eich dealltwriaeth o'r pwnc a'ch profiad mewn perthynas ag ef. Hyn ynghyd â'r gwerth am arian fydd yr elfennau allweddol i’w hystyried yn ystod ein gwerthusiad o'r cyflwyniadau:

* **Datblygu gwerthoedd y brand o'r cychwyn yn deg** – sy'n cynnwys yr holl staff ac aelodau o'r Cyngor wrth drafod datblygu’r brand. Byddem hefyd yn disgwyl i chi weithio gyda'r grŵp mewnol Ehangu Ymgysylltiad i wneud yn siŵr bod ystyriaeth briodol yn cael ei rhoi i gydraddoldeb ac amrywiaeth.
* **Datblygu hunaniaeth a fydd yn uno’r holl sefydliad –** nod yr ymarfer ailfrandio hwn a geisiwn yw arwain at ganllawiau a chynlluniau y bydd pob tîm a phrosiect yng Nghyngor Celfyddydau Cymru am gadw atynt yn y dyfodol. Rydym yn ymwybodol bod prosiectau unigol ar draws y Cyngor yn datblygu bywyd brand ar eu liwt eu hunain ac rydym am fynd i'r afael â hyn drwy gynhyrchu brand cryf y bydd pob prosiect yn aros yn ffyddlon iddo. Byddem yn gofyn i'ch adroddiad nodi enghreifftiau o hyn yn y sefydliad a chynnwys argymhellion am sut y gellid mynd i'r afael â hyn.
* **Datblygu gwerthoedd y brand ar y cyd â chynllun corfforaethol Cyngor Celfyddydau Cymru**
* **Swyddogaeth allweddol y bwrdd** - rydym o'r farn ei bod yn hanfodol bod y Cadeirydd dros dro ac aelodau o'r Cyngor yn cymryd rhan reolaidd mewn trafodaethau sy’n ymwneud â gwerthoedd a datblygu’r brand. Byddem yn disgwyl ymgynghori ag aelodau o'r Cyngor ar yr un pryd â staff er mwyn iddyn nhw ddeall sut mae ein gweithwyr yn gweld y brand.
* **Hygyrchedd** – Rydym ni wedi cymryd camau breision ymlaen yn ystod y blynyddoedd diwethaf o ran cyflwyno ffont hygyrch, gwefan hygyrch at safon AAA, a chynhyrchu ein holl ganllawiau grant mewn fformatau hygyrch ac amrywiol ac yn yr Arwyddeg. Dylai hygyrchedd fod yr un mor ganolog i'ch ffordd o feddwl ag yw’r ystyriaeth i ni.
* **Y Gymraeg** –sefydliad dwyieithog ydym a'n hieithoedd gweithio a chyfathrebu yw’r Gymraeg a’r Saesneg. Rhaid i'r gwaith rydym ni'n ei wneud mewn perthynas â brand gael ei ategu gan ymwybyddiaeth o bwysigrwydd canolog anghenion y ddwy iaith. Dylai eich adroddiad hefyd fod yn hygyrch, gan ddefnyddio Cymraeg Clir neu Saesneg Clir.
* **Egwyddorion allweddol eraill** sy'n sail i'n proses Adolygiad Buddsoddi bresennol: creadigrwydd; ehangu ymgysylltiad; cyfiawnder i’r hinsawdd; meithrin talent; trawsnewid; ein hymrwymiad i Ddeddf Llesiant Cenedlaethau'r Dyfodol.

Ein cyllideb dros dro ar gyfer y gwaith hwn yw £10,000 (ac eithrio TAW). Fodd bynnag byddwn yn dyfarnu ar sail gwerth am arian sy’n dibynnu ar y costau rydych yn eu rhestru'n unigol fel rhan o'ch dogfen dendro ac yn cadw'r hawl i beidio â dyfarnu i'r dyfynbris isaf nac i unrhyw ymgeisydd o ran hynny.

**CYFARWYDDIADAU AR GYFER CYFLWYNO EICH CYNNIG A DYDDIADAU ALLWEDDOL:**

E-bostiwch eich cais at: **cyfathrebu@celf.cymru**

Bydd cyflwyno dyfynbris yn gweithredu fel cadarnhad o'ch cofrestriad o ddiddordeb mewn tendro ar gyfer y gwaith hwn**.**

Rhowch yn nheitl yr e-bost: **Cyngor Celfyddydau Cymru** - **gwaith caib a rhaw i ddatblygu gwerthoedd brand.**

**Dyddiad cau derbyn eich dyfynbris**: 1pm ddydd Llun 6 Chwefror 2023.

Eich cyfrifoldeb chi yw sicrhau bod eich dyfynbris yn ein cyrraedd cyn y dyddiad cau uchod. Ni allwn dderbyn rhai hwyr, ac ni fydd unrhyw ddyfynbrisiau ychwaith yn cael eu gwerthuso cyn y dyddiad cau.

Uchod mae’r meini prawf gwerthuso a bydd sefydliadau'n cael eu hysbysu cyn gynted â phosibl ar ôl 9 Chwefror p'un a yw eu dyfynbris wedi llwyddo ai peidio. Bydd angen i'r gwaith ddechrau cyn gynted â phosibl ar ôl y dyddiad hwnnhw. Ein gobaith yw y bydd elfennau ymgynghori o'r gwaith a’r casgliadau a’r adroddiad rhagarweiniol gyda ni ynghanol mis Mawrth, gydag adroddiad terfynol drafft yn ein dwylo cyn diwedd mis Mawrth 2023.

**I'W LENWI GAN Y TENDRWR**

**(\* Dileu fel y bo'n briodol)**

I Gyngor Celfyddydau Cymru

1. \*Rwyf / Rydym wedi darllen y dogfennau gwahodd dyfynbris ac yn ddarostyngedig i Amodau Arferol Cyngor Celfyddydau Cymru, Amodau'r Contract uchod a'r holl ddogfennau perthnasol ynghlwm ac yn unol â hwy, rwyf / rydym yn cynnig cyflenwi a darparu'r \*nwyddau/ gwasanaethau a ddisgrifir yn yr Atodlen (i'r graddau y gallai Cyngor Celfyddydau Cymru benderfynu, wrth dderbyn y dyfynbris hwn), yn y symiau ac ar y gyfradd neu'r prisiau sy'n cael eu mewnosod yn yr Atodlen Brisio.
2. Bydd y dyfynbris ynghyd â'ch derbyniad ysgrifenedig ohono, yn gyfystyr â chontract rhwymol rhyngom.
3. \*Rwyf/ Rydym yn cytuno i gadw at y tendr hwn am gyfnod o \_\_\_\_\_\_\_\_dydd o ddyddiad y caiff y dyfynbris ei anfon. (Os na nodir dyddiad, yna bydd y tendr hwn yn ddilys am 60 diwrnod o'r dyddiad anfon.)

|  |  |  |  |
| --- | --- | --- | --- |
| **Llofnod** |  | **yn rhinwedd** |  |
|  |
| **Enw** |  | **MEWN PRIFLYTHRENNAU** |
|  |
| **O blaid ac ar ran** |  | **Dyddiad** |  |
|  |
| **Ffôn (gan gynnwys cod yr ardal)** |  | **Ffacs** |  |

**MANYLEB AC ATODLEN BRISIO**

*[Mewnosod manyleb fanwl]*

**LLENWCH Y CANLYNOL**

|  |  |  |  |  |
| --- | --- | --- | --- | --- |
| **PWYNT CYFLWYNO** | **DISGRIFIAD O NWYDDAU/ GWASANAETH** | **MAINT** | **PRIS YR****UNED****(ac eithrio Taw)** | **CYFANSWM Y** **PRIS****(ac eithrio Taw)** |
|  |  |  |  |  |
| **Cyfanswm (ac eithrio TAW)** | £ |

**TRETH AR WERTH**

|  |  |  |
| --- | --- | --- |
| 1. | Rhif cofrestru (os ydych chi wedi'ch cofrestru at ddibenion Treth ar Werth) |  |
| 2. | Cyfanswm y TAW sy'n daladwy ar y tendr hwn | **£** |
| 3. | Cyfradd TAW |  |  |